Asmenų duomenų tvarkymo

Plungės rajono savivaldybės

administracijoje taisyklių

3 priedas

**(Įsipareigojimo saugoti asmens duomenų paslaptį forma)**

**ĮSIPAREIGOJIMAS**

|  |  |
| --- | --- |
| **Plungės rajono savivaldybės administracija** | |
| (institucijos, kurioje dirba asmuo, pavadinimas) | |
|  |  |
| (vardas, pavardė, pareigos) | |

\_\_\_\_\_\_\_\_\_\_\_\_\_\_\_\_

(data)

**Aš suprantu kad:**

- savo darbe tvarkysiu asmens duomenis ir/ar konfidencialią informaciją, kurie negali būti atskleisti ar perduoti neįgaliotiems asmenims ar institucijoms;

- draudžiama perduoti neįgaliotiems asmenims slaptažodžius ir kitus duomenis, leidžiančius programinėmis ir techninėmis priemonėmis ar kitaip sudaryti sąlygas susipažinti su Plungės rajono savivaldybės administracijos (toliau – Administracija) tvarkomais asmens duomenimis ir/ar konfidencialia informacija;

- netinkamas asmens duomenų ir/ar konfidencialios informacijos tvarkymas gali užtraukti atsakomybę pagal Lietuvos Respublikos įstatymus.

**Aš pasižadu ir įsipareigoju:**

- saugoti asmens duomenis ir/ar konfidencialią informaciją nuo neteisėto jų atskleidimo, perdavimo, sunaikinimo, pakeitimo, tvarkymo;

- tvarkyti asmens duomenis ir/ar konfidencialią informaciją vadovaudamasis (-i) Reglamentu (ES) 2016/679, Lietuvos Respublikos įstatymais ir kitais teisės aktais, taip pat pareigybės aprašymu ir taisyklėmis, reglamentuojančiais funkcijas, kurias vykdant man bus patikėtas asmens duomenų ir/ar konfidencialios informacijos tvarkymas, apibrėžtais ir teisėtais tikslais;

- neatskleisti, neperduoti ir nesudaryti sąlygų jokiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija, tiek Administracijos viduje, tiek už jos ribų;

- pranešti savo tiesioginiam vadovui ir (ar) už duomenų saugą atsakingiems asmenims apie bet kokią įtartiną situaciją, kuri gali kelti grėsmę asmens duomenų ir/ar konfidencialios informacijos saugumui;

- siekdamas užkirsti kelią atsitiktiniam ar neteisėtam asmens duomenų ir/ar konfidencialios informacijos sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti duomenų rinkmenas tinkamai ir saugiai;

- nei į savo, nei į bet kokio kito Administracijos vidiniuose dokumentuose nenurodyto asmens priemonę ar įrangą neįrašyti, neperrašyti, neįkelti, neperkelti, neatsisiųsti ar nepersiųsti asmens duomenų ir/ar konfidencialios informacijos bei jokia forma sau nepasilikti asmens duomenų ir/ar konfidencialios informacijos.

**Aš žinau kad:**

- už šio įsipareigojimo nesilaikymą ir asmens duomenų apsaugos teisės aktų pažeidimą turėsiu atsakyti pagal galiojančius Lietuvos Respublikos įstatymus;

- asmuo, patyręs žalą dėl neteisėto asmens duomenų tvarkymo arba kitų duomenų valdytojo ar duomenų tvarkytojo, taip pat kitų asmenų veiksmų ar neveikimo, pažeidžiančių asmens duomenų apsaugos teisės aktų nuostatas, turi teisę reikalauti atlyginti jam padarytą turtinę ir neturtinę žalą;

- asmens duomenų tvarkymas pažeidžiant Lietuvos Respublikos asmens duomenų teisinės apsaugos įstatymą ir duomenų subjekto teisių pažeidimas užtraukia administracinę atsakomybę pagal Lietuvos Respublikos administracinių nusižengimų kodeksą;

- šis įsipareigojimas galios visą mano darbo laiką Administracijoje, perėjus dirbti į kitas pareigas arba pasibaigus darbo santykiams.

**Aš esu susipažinęs (-usi)** su Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Asmens duomenų tvarkymo Plungės rajono savivaldybės administracijoje taisyklėmis, kitais teisės aktais, reglamentuojančiais asmens duomenų apsaugą ir atsakomybę.

|  |  |  |  |  |
| --- | --- | --- | --- | --- |
|  |  |  |  |  |
| (pareigų pavadinimas) |  | (parašas) |  | (vardas, pavardė) |
|  |  |  |  |  |